****tel: 07 373 05 85, 051 687 817

E-pošta: anja.mezan@kgzs-zavodnm.si

Splet: [www.kmetijskizavod-nm.si](http://www.kmetijskizavod-nm.si) Novo mesto, 25.10.2023

**Intervencija KOPOP\_PS (PS\_GOV)**

Rejce, ki so vstopili v intervencijo KOPOP\_PS (PS\_GOV: krave molznice in goveji pitanci) pozivamo, da preverijo ali imajo izpolnjene vse obveznosti omenjene intervencije.

**Preverite sledeče:**

* nosilec KMG mora redno izvajati **analize krme**, izvid analize krme mora biti dostopen v slovenskem jeziku;
* nosilec KMG mora imeti izdelane **izračune krmnih obrokov;**
* ves čas trajanja obveznosti je potrebnovoditi **evidence o delovnih opravilih**;

**Zahteve za izvajanje operacije PS\_GOV: krave molznice in goveje pitance so:**

1. ***Analiza voluminozne krme:***

*Minimalno število vzorcev za analizo voluminozne krme za KMG z:*

– *10 do 15 kravami molznicami ali govejimi pitanci* sta **2 vzorca** voluminozne krme;

– *od 16 do 30 kravami molznicami ali govejimi pitanci* so **3 vzorci** voluminozne krme;

– *31 ali več kravami molznicami ali govejimi pitanci* je **5 vzorcev** voluminozne krme.

Za analizo voluminozne krme se praviloma analizira vsaj en vzorec travne silaže, en vzorec koruzne silaže in en vzorec mrve. Če se katera od navedenih vrst krme na KMG ne prideluje, se lahko upravičenec odloči za analizo več vzorcev krme, ki jo ima na KMG, pri čemer mora biti skupno število analiziranih vzorcev najmanj kot je zgoraj navedeno. Po lastni presoji ali po posvetovanju s kmetijskim svetovalcem se lahko upravičenec odloči tudi za analizo zelene krme ali paše.

1. ***Analizo mineralnih elementov***

je potrebno obvezno izdelati najmanj enkrat v obdobju trajanja obveznosti in sicer v prvem ali drugem letu.

*Minimalno število vzorcev za analizo mineralnih elementov za KMG z:*

– *10 do 15 kravami molznicami ali govejimi pitanci* sta **2 vzorca** voluminozne krme;

– *od 16 do 30 kravami molznicami ali govejimi pitanci* so **3 vzorci** voluminozne krme;

– *31 ali več kravami molznicami ali govejimi pitanci* je **5 vzorcev** voluminozne krme.

1. **Izračuni krmnih obrokov:**

- imeti izdelan izračun krmnega obroka v letu vstopa v operacijo. Krmni obroki morajo biti preverjeni in po potrebi posodobljeni vsaj enkrat letno;

- pri računanju krmnih obrokov je treba upoštevati rezultate analiz krme, ki je bila analizirana v tekočem letu.

1. **Spremljanje napredka na KMG**

- upravičenec do plačil mora spremljati napredek na KMG na področju pridelave krme in reje;

- zahteva je izpolnjena, če upravičenec spremlja osnovne rezultate analiz krme in rezultate reje ter jih primerja s strokovnimi priporočili ali stanjem na ravni države;

- podatki se vodijo v evidencah o delovnih opravilih, kot jih zahteva Uredba.

Za več informacij se obrnite na svetovalce KGZS - Zavod NM.

Pripravila: KGZS – Zavod NM

Anja Mežan, specialistka za živinorejo